Fotografia facuta de Ciprian spune totul. Asa arata Piata Victoriei din Timisoara la scurt timp dupa ce peste 5000 de oameni au protestat sambata 20 ianuarie 2018. Eu nu am participat in data respectiva, dar pot sa confirm ca la ultimul protest la care am fost, am stat doua ore cu un muc de tigara in mana, tot la fel, dupa ce am fumat, am stins tigara si am pastrat chistocul pana cand am ajuns la un cos de gunoi. Nu l-am aruncat pe jos, nu l-am facut ascuns sub bocanc, nu nimic…l-am pastrat pana cand am putut sa ma scap de el intr-un mod civilizat.

Atunci, la acel protest, am vazut mai multe persoane facand la fel. Altii si-au strans in pungi paharele din care au baut ceai si le-au aruncat la cos cand au plecat sau cand se ivea vreun culoar in multime. M-am simtit mandru atunci de compania acestor necunoscuti.

Fotografia, spiritul acesta si bunul simt ar trebui viralizate pana cand vor ajunge la orice om, iar atunci cand cineva va vrea sa arunce pe jos o hartie, poate il va cuprinde un pic rusinea.